**Protokolli lisa.**

Huvitatud isik Kerli Koovisk on 26.06.2022 e-kirjaga (kiri lisatud manusena) pöördunud Saaremaa valla poole ja toonud välja, et tema arvamuse kohaselt kokkusaamisel Rahandusministeeriumi ja AS-ga Tallinna Sadam kokkulepet ei saavutatud. Huvitatud isik jääb enda seisukohale, et tegemist on ajaloolise Tongrite talu sissesõiduga ja ta ei pea selle likvideerimist või nihutamist põhjendatuks ja soovib seda edasi kasutada. Samuti ei ole tema sõnul kokkulepet saavutatud avaliku juurdepääsutee rajamiseks kallasrajale. Huvitatud isik peab seda nõuet põhjendamatuks, kuna tegemist on pankrannikuga, kus rannanõlv tõuseb järk-järgult. Samuti on tegemist eramaaga, mitte avaliku maaga.

Rahandusministeerium on seisukohal, et ärakuulamise käigus selgitati huvitatud isikule ainuvõimalikke variante detailplaneeringule heakskiidu andmiseks. Ärakuulamisel käigus jõuti arusaamisele, et arutelu käigus selgitatud tingimuste täitmise puhul on Rahandusministeeriumil võimalik anda detailplaneeringule heakskiit.

Lähtuvalt eeltoodust ei näe vajadust piiriprotokolli muutmiseks. Protokolli muutmine ei muuda heakskiitmise andmise otsust. Tongrite detailplaneeringule saab anda heakskiidu, kui Saaremaa Vallavalitsus esitab ärakuulamisel selgitatud muudatused sisse viidud detailplaneeringu Rahandusministeeriumile heakskiitmiseks.

Rahandusministeerium annab oma seisukohad Tongrite detailplaneeringule esitatud vaietele.